Семей қаласында серпіліс басталды
"Семей қаласында серпіліс басталды" | "https://abai.kz/post/14050"
TITLE: Семей қаласында серпіліс басталды
URL: https://abai.kz/post/14050
META: "Семей қаласында серпіліс басталды" | "https://abai.kz/post/14050"
DATE: 02.04.2012
AUTHOR(s): Абай-Ақпарат
TOTAL WORDS: 274
TEXT: Семейдің бас жоспары жаңадан жасалатын болды. Мұндай құжат қалада шамамен 20 жылдай болмағандықтан, ғимараттар қалай болса солай салынып келген. Қаланың бұрынғы бас жоспары қайта құру кезінде өзінің маңыздылығын жоғалтқан. Өйткені онда шағын және орта кәсіпкерлік нысандары ескерілмеген. Алматылық «Градо» ЖШС төрт жыл бойы осы жоспарды жасаумен айналысып, биыл оның жобалау жұмыстары жүргізілуде. Қалалық сәулет және қала құрылысы бөлімінің бас маманы Асхат Бәкіровтің айтуынша, жаңа бас жоспар бойынша Семей орталық, шығыс, батыс, солтүстік және оңтүстік болып бес ауданға бөлінеді. Қаланың орталық бөлігі теміржол бекетіне дейін кеңейтіліп, Казкрай ауданында көпқабатты үйлер салынбақшы. Полковничий аралында туризм мен спорт нысандары мен сауықтыру кешенін салу жоспарлануда. Сондай-ақ, Озерки және Гранитный кенттерін, «Восточный» және «Холодный ключ» шағын аудандарын, Бобровка мен Мирный кенттерін қосатын үш көпір мен жүк автокөліктеріне арналған бір көпір салынады. Үлкен жүк көліктері қалаға кірмейтіндей айналма жол салу да қарастырылған. «Абай-ақпарат» Семейдің бас жоспары жаңадан жасалатын болды. Мұндай құжат қалада шамамен 20 жылдай болмағандықтан, ғимараттар қалай болса солай салынып келген. Қаланың бұрынғы бас жоспары қайта құру кезінде өзінің маңыздылығын жоғалтқан. Өйткені онда шағын және орта кәсіпкерлік нысандары ескерілмеген. Алматылық «Градо» ЖШС төрт жыл бойы осы жоспарды жасаумен айналысып, биыл оның жобалау жұмыстары жүргізілуде. Қалалық сәулет және қала құрылысы бөлімінің бас маманы Асхат Бәкіровтің айтуынша, жаңа бас жоспар бойынша Семей орталық, шығыс, батыс, солтүстік және оңтүстік болып бес ауданға бөлінеді. Қаланың орталық бөлігі теміржол бекетіне дейін кеңейтіліп, Казкрай ауданында көпқабатты үйлер салынбақшы. Полковничий аралында туризм мен спорт нысандары мен сауықтыру кешенін салу жоспарлануда. Сондай-ақ, Озерки және Гранитный кенттерін, «Восточный» және «Холодный ключ» шағын аудандарын, Бобровка мен Мирный кенттерін қосатын үш көпір мен жүк автокөліктеріне арналған бір көпір салынады. Үлкен жүк көліктері қалаға кірмейтіндей айналма жол салу да қарастырылған. «Абай-ақпарат»
